**ΔΙΑΔΙΚΑΣΙΑ ΕΚΔΟΣΗΣ ΒΙΒΛΙΑΡΙΟΥ ΕΡΓΑΣΙΑΣ ΓΙΑ ΑΝΗΛΙΚΟΥΣ.**

* Ο εργοδότης που προτίθεται να απασχολήσει ανήλικο υπογράφει **υπεύθυνη δήλωση** του Ν.1599/85 στην οποία θα πρέπει να αναφέρεται η ειδικότητα απασχόλησης, καθώς και να περιγράφονται αναλυτικά τα καθήκοντα του ανηλίκου. Επίσης πρέπει να αναφέρεται πως ο ανήλικος δεν πρόκειται να απασχοληθεί σε βαριές, επικίνδυνες και ανθυγιεινές εργασίες.
* Ο ανήλικος στο αρμόδιο Τμήμα Κοινωνικής Επιθεώρησης του Σ.ΕΠ.Ε. καταθέτει **αίτηση** για την έκδοση βιβλιαρίου ανηλίκου, με συνημμένα:
* Δυο (2) φωτογραφίες.
* Φωτοτυπία ταυτότητας **ή** Πιστοποιητικό γέννησης.
* Την παραπάνω υπεύθυνη δήλωση του εργοδότη.
* Άδεια παραμονής σε ισχύ, σε περίπτωση αλλοδαπού.
* Από το [αρμόδιο Τμήμα Κοινωνικής Επιθεώρησης του Σ.ΕΠ.Ε.](https://www.taxheaven.gr/default/pages/gov-info-sepe) ο ανήλικος παραλαμβάνει **αθεώρητο** βιβλιάριο καθώς και παραπεμπτικό για δημόσιο Νοσοκομείο ή για το ΙΚΑ, όπου απευθύνεται για εξετάσεις , ώστε να λάβει **υπογραφή – βεβαίωση – σφραγίδα** (πάνω στο ίδιο βιβλιάριο) σύμφωνα με την ειδικότητα που θα απασχοληθεί.

Οι εξετάσεις με το παραπεμπτικό είναι δωρεάν.

*(Τονίζεται ότι ο ανήλικος εργαζόμενος πρέπει να λάβει θεώρηση πάνω στο βιβλιάριο εργασίας καθώς και στρογγυλή σφραγίδα από το Δημόσιο Νοσοκομείο ή το ΙΚΑ.)*

* Με το σφραγισμένο – θεωρημένο βιβλιάριο, επιστρέφει ο ανήλικος στο αρμόδιο Τμήμα Κοινωνικής Επιθεώρησης του Σ.ΕΠ.Ε. ώστε να λάβει πρωτόκολλο και να θεωρηθεί επίσημα το βιβλιάριο εργασίας του ανηλίκου.

*Το βιβλιάριο εργασίας ισχύει για πρόσληψη μόνο από τον εργοδότη που υπέγραψε την υπεύθυνη δήλωση στην αρχική αίτηση και για την εργασία που περιεγράφηκε σε αυτήν.*

*Σε περίπτωση επιθυμίας του ανηλίκου να εργαστεί αλλού , απαιτείται η προσκόμιση νέας υπεύθυνης δήλωσης .*

*Η θεώρηση των γιατρών ισχύει για ένα έτος.*